Aadam se Muhammed 
s.a.w. tak 


Quran Majeed 


Alhamdulillah ke tum ne Quran Majeed parhna shuru kiya hai, Quran Majeed kya 
hai? Ye Allah ka kalaam hai, ya yoon samajh lo ke ye Allah ki baatein hain, jo us 
ne apne pyare Nabi Muhammad at par Hazrat Jibreel J Ale ke zariye se 
bhejein taake hum ko maaloom ho jaaye ke Allah Ta'ala kaun hai. 


Duniya mein kaun kaun si baatein karni hain jin se Allah Ta'ala khush hota hai aur 
kaunsi baatein chhodni hain jin se Allah Ta'ala naraz hota hai. Marne ke baad 
hum ko qayamat ke roz dobara zinda kiya jaayega, taake jis ne Allah Ta'ala aur us 
ke Rasool sai ke bataye huwe acche kaam kiye hon, us ke badle us ko jannat 
mile aur wo wahan hamesha hamesha rahe, aur jo us ka jee chahe wo us ko mile. 
Aur jis ne aise kaam kiye jin ko Allah Ta'ala aur us ke Rasool sai ne karne se 
mana kiya hai, usay us ki saza dozakh mein bhugatna padegi. Jis ne Allah Ta'ala 
ke sath shirk kiya hai, usay maaf nahi kiya jaayega. Is ke alawa Allah Ta'ala reham 
karne wala hai, jisko chahe baksh de. 


